**Lietuvos Respublikos ambasada Švedijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 gegužės 1 d. – gegužės 31 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija | | | |
| 2024-05-06 | **Maisto kainos per mėnesį išaugo 0,2%.** Nors jau pastaruosius metus kainos tik auga, 0,2% augimą ekspertai laiko pozityviu ženklu, nes pernai vidutiniškas kainų augimas siekė apie 2,1%. Pastebima, kad aukštos maisto kainos keičia vartotojų įpročius, mažiau paklausios tampa prabangesnės maisto prekės. Keičia ir prekybininkų elgseną,jie ieško pigesnių prekių tiekimo grandinių. | [Varningen: Se upp för handlare som höjer priser - DN.se](https://www.dn.se/ekonomi/varningen-se-upp-for-handlare-som-hojer-priser/) |  |
| 2024-05-07 | **Baldų pramonė laukia palūkanų normų mažinimo ir prognozuoja, kad baldų paklausa turėtų didėti.** Žiniasklaidoje pakalbinti didesnių baldų įmonių atstovai teigia, kad jau dabara fiksuojamas 10-20% paklausos išaugimas kai kurios rūšies baldams, pavyzdžiui sodo, lauko baldams. Sumažintos palūkanos turėtų dar labiau išauginti paklausą. | [Möbeljätten rustar – i väntan på räntesänkning (di.se)](https://www.di.se/live/mobeljatten-rustar-i-vantan-pa-rantesankning/) |  |
| 2024-05-16 | **Naujausia gamybos įmonių apklausa rodo, kad gamybos sektoriaus padėtis yra sunki.** Iš 100 didžiausių Švedijos įmonių 51% teigia, kad 2023-2024 m. patyrė užsakymų sumažėjimus, mažina savo personalą. Fiksuojamas ir sumažėjęs pelnas, kuris mažėja tiek dėl išaugusių gamybos kaštų, medžiagų kainų, bet ir dėl globalios laivybos trikdžių. 94% apklaustų įmonių teigia, kad rinka atsigaus 2025 m. Tuomet tikimąsi didesnių užsakymų, atsiras didesnis poreikis plėstis, ieškotis subkontraktorių | [Verkstadsjättarna spår kortlivat konjunkturmörker (di.se)](https://www.di.se/nyheter/verkstadsjattarna-spar-kortlivat-konjunkturmorker/) |  |
| Investicijoms į Lietuvą pritraukti aktuali informacija | | | |
| Lietuvos verslo plėtrai užsienyje aktuali informacija | | | |
| 2024-05-15 | **Po palūkanų normų mažinimo Švedijoje, prognozuojamas statytų sektoriaus atsigavimas.** Palūkanų normų didinimas šį sektorių Švedijoje palietė labiausiai, nuo pat 2023 m. jame fiksuojami didžiausi bankrotų lygiai. Tačiau dabar sektoriaus atstovai ir ekspertai pozityviai vertina Nacionalinio banko sprendimą mažinti palūkanų normas ir tikisi, kad lems didesnį statybų sektoriaus paslaugų poreikį. Šiuo met | [Efter bottennivåer – nu byggs det igen - DN.se](https://www.dn.se/ekonomi/efter-bottennivaer-nu-byggs-det-igen/) |  |
| Lietuvos turizmo sektoriui aktuali informacija | | | |
| 2024-05-22 | **Švedijos krona stiprėja lėčiau negu planuota, tai gali paveikti atostogautojų planus.** Sektoriaus ekspertai praneša, kad kronos augimas yra per lėtas. Jeigu prieš tai buvo prognozuojama, kad šiais metais švedai vasaros atostogas turėtų būti labiau linkę leisti užsienyje, dabar tuo abejojama. Manoma, kad šią vasarą dalis atostogautojų gali pasirinkti praleisti atostogas Švedijoje, o kelionėms užsienyje rinktis 2024 m. rudenį arba 2025 m. turizmo sezonus. | <https://www.dn.se/ekonomi/handelsbanken-sa-ar-borantan-2026/> |  |
|  |  |  |  |
| Bendradarbiavimui mokslinių tyrimų, eksperimentinės plėtros ir inovacijų (MTEPI) srityse  aktuali informacija | | | |
| 2024-05-23 | Švedijos Östergötland regione esantis inovacijų inkubatorius LEAD pasiriktas dalyvauti nuo Švedijos NATO Diana akseleravimo programoje. LEAD atstovų teigimu, dalyvavimas programoje padės prieiti prie didesnių ekspertų ir kapitalo tinklų. Prioritetas bus dedamas tarptautinių ryšių stiprinime. | <https://www.di.se/nyheter/hon-leder-sveriges-nya-nato-inkubator/> |  |
| Lietuvos ekonominiam ir energetiniam saugumui aktuali informacija | | | |
| 2024-05-06 | **Švedijos aplinkos teismas priėmė sprendimą suteikti leidimą kalnakasybos įmonei Copperstone atidaryti vario kasyklą netoli Kiruna miesto šiaurės Švedijoje.** Įmonei suteiktas leidimas išgauti 3,6 mln. t. rūdos per metus. Leidimas suteiktas su sąlyga, kad įmonė įsipareigoja nutraukti visus kasybos darbus tuo metu, kuomet vietinė samių bendruomenė ves elnių kaimenes įprastais takais, ne daugiau kaip 8 kartus per metus. Kasykla pradės veikti 2026 m. Leidimo išdavimas užtruko laiko, jam priešinosi tiek samių bendruomenė, kuri nenori, kad būtų darkomas kraštovaizdis arba tai atsilieptų samių tradicinei gyvulininkystei, tiek Kirunos miesto valdžia, kuri reikalavo parengti poveikio aplinkai tyrimą. Pastaruoju metu žiniasklaidoje pasirodo pranešimų, kad panašių įmonių interesas šiaurės Švedijoje išlieka didelis, norima dar labiau plėsti kasyklų tinklą, prieiti prie gausių naudingų išteklių šaltinių šiame regione. Tačiau visus procesus stabdo aplink naudingųjų išteklių telkinius išsibarsčiusios samių bendruomenės, kurios aktyviai priešinasi bet kokioms didesniems projektams. | [DN Direkt - Koppargruva i Kiruna öppnas - DN.se](https://www.dn.se/direkt/2024-05-06/koppargruva-i-kiruna-oppnas/) |  |
| 2024-05-13 | **Žiniasklaidoje pranešama, kad Švedijos investicijų įmonė EQT ketina siūlyti maždaug 1,4 mlrd. EUR investicinį paketą vėjo energetikos įmonei OX2.** Jeigu investicija bus patvirtinta, OX2 taptų stiprus konkurentas valstybinei energetikos įmonei Vattenfall. Iškart po naujienos pasirodymo pastebėtas ženklus OX2 akcijų vertės išaugimas. Įmonės atstovai neslepia, kad EQT investicijos būtų geras žingsnis į planuojamą naują įmonės plėtros etapą. OX2 planuoja ateityje iš vėjo energetikos parkus statančios įmonės tapti energetikos įmone, kuri galėtų pardavinėti elektrą. | [EQT lägger miljardbud på vindkraftsbolaget OX2 | SvD](https://www.svd.se/a/OopWA1/eqt-lagger-miljardbud-pa-vindkraftsbolaget-ox2) |  |
| 2024-05-27 | **Norvegijos jūrinio vėjo energetikos įmonė Deep Wind Offshore pateikė paraišką statyti jūrinio vėjo parką netoli Stokholmo pakrantės.** Jeigu projektas būtų įgyvendintas, jis generuotų 19,5 TWh per metus (daugiau negu 10% dabartinio elektros energijos poreikio Švedijoje). Tam, kad projektas pasistūmėtų, Vyriausybė turi suteikti jam leidimą. Šiuo metu Vyriausybė svarsto 18 panašių projektų visoje Švedijoje. | [Norskt vindkraftbolag planerar jättepark utanför Stockholm (di.se)](https://www.di.se/nyheter/norskt-vindkraftbolag-planerar-jattepark-utanfor-stockholm/) |  |
|  | **Švedija paskelbė 56,7 mln. EUR paramą Ukrainos energetinio atsparumo stiprinimui.** Gegužės 28 d. Vyriausybė pranešė apie naują 56,7 mln. EUR vertės paramos paketą, kurio tikslas užtikrinti Ukrainos energetikos sistemos stabilumą ir atsparumą grėsmėms. Didesnė dalis lėšų (43,6 mln. EUR) Ukrainą pasieks per Energetikos Bendrijos paramos fondą Ukrainai, o mažesnė dalė per JT Vystymo programą. Tikimąsi, kad parama padės užtikrinti energijos tiekimą mokykloms, namams, ligoninėms, transportui. |  |  |
| Bendra Švedijos ekonominė informacija | | | |
| 2024-05-08 | **Švedijos nacionalinis bankas gegužės 8 d. paskelbė, kad sumažina palūkanų normą 0,25%, t.y. iki 3,75%.** Toks sprendimas buvo lauktas, jį prognozavo kone visi didžiausi Švedijos bankai. Bankas sprendimą motyvuoja tuo, kad infliacija mažėja ir artėja iki norimo 2% lygio (pastaba: šiai dienai siekia 2,2%), o sumažintos palūkanos paskatins namų ūkių vartojimą. Jeigu infliacija išliks panašiame lygyje, antroje šių metų pusėje numatomi dar 2 palūkanų normų mažinimai. Sprendimas ekspertų nenustebino, nors buvo skeptikų kaip, pavyzdžiui, Danske Bank atstovai, kurių teigimu, palūkanos mažinamos per anksti ir reikėjo palaukti bent jau birželio mėnesio. Labiausiai bijoma, kad palūkanų mažinimas paveiks švedišką kroną, ji gali nuvertėti. Kol kas tokios baimės nepasitvirtino, kone atvirkščiai – krona sustiprėjo.  Tačiau verslo bendruomenė sprendimą vieningai sveikina. Švedijos verslo konfederacijos teigimu, šis sprendimas rodo, kad kova su infliacija yra baigta ir leis naudoti valstybės finansus reikalingoms investicijoms į infrastruktūrą. Sprendimą palankiai sutiko ir profsąjungos, jų manymu dabar galima tikėtis ne tik didesnio vartojimo, bet ir vidutiniškai geresnės namų ūkių finansinės padėties. | [Riksbankens räntebesked kom på onsdagen. - DN.se](https://www.dn.se/ekonomi/riksbanken-sanker-rantan-flaggar-for-tva-sankningar-till/) |  |
| 2024-05-10 | Fiksuojamas benzino kainos išaugimas 0,013 EUR ir dabar siekia 1,66 EUR už 1L. Dyzelio kainos augo, 0,030 EUR ir dabar siekia 1,61 EUR už 1L. | [Priset på bensin och diesel höjs - Senaste nytt – snabba nyheter från Aftonbladet](https://www.aftonbladet.se/nyheter/a/Rr77qd/aftonbladet-direkt?pinnedEntry=1252198) |  |
| 2024-05-14 | **Švedijoje auga nedarbas, jis dabar siekia 6,6%.** Balandžio mėn. Be darbo esančių žmonių buvo 20 tūkst. daugiau negu tokiu pat laikotarpiu pernai metais. Labiausiai paveiktas statybos sektorius, čia atleidimų iš darbo daugiausia. | [Arbetslösheten ökar i Sverige – varslen stiger | SvD](https://www.svd.se/a/o3pVKg/arbetslosheten-okar-vantat-att-det-gar-upp) |  |
| 2024-05-22 | **Švedijos Handelsbanken prognozuoja, kad jau dabar matomas Švedijos kronas kurso stiprėjimas suintensyvės nuo š.m. rudens.** Dabar kursas laikosi aplink 11,50 SEK už 1 EUR, o stiprėjimo pikas prognozuojamas 2026 m. pabaigoje ir tuomet kursas turėtų būti 10,60 SEK už 1 EUR. | <https://www.dn.se/ekonomi/handelsbanken-sa-ar-borantan-2026/> |  |
| 2024-05-30 | Statistikos departamento duomenimis, Švedijos ekonomika per pirmąjį š.m. ketvirtį paaugo 0,7%, tai pirmas ryškesnis augimas per metų laikotarpį. Ekspertai teigia, kad augimas ir toliau išliks, o tai gali reikšti, kad Nacionalinis bankas neskubės ir toliau mažinti palūkanų normų. Jau dabar aišku, kad jos nebus sumažintos birželio 14 d., kaip buvo tikimąsi, anksčiau. Ekspertų teigimu iki š.m. pabaigos palūkanų normos Švedijoje bus sumažintos iki 3%. | <https://tt.omni.se/svensk-ekonomi-vaxer-battre-an-vantat/a/gwWGX5> |  |
|  |  |  |  |
| Kita ekonominiam bendradarbiavimui aktuali informacija | | | |
|  |  |  |  |

Rengėjas (-ai):

LR ambasados Švedijos Karalystėje trečiasis sekretorius Augustinas Uleckas, tel. +46 738014607, [augustinas.uleckas@urm.lt](mailto:augustinas.uleckas@urm.lt)

**Pastabos: nurodytos piniginės sumos perskaičiuotos pagal kursą 1 EUR = 11,49 SEK**